Publication: Magyar Közlöny
Issue: MK-2000-24 (Year: 2000, Number: 24)
Era: 1990-2004
Section: szóló 1978. évi IV. törvény (a továbbiakban: Btk.)
Paragraph Index: 86

(5) Ha a bíróság az elítélt feltételes szabadságra bocsátását engedélyezte és azt követően más szabadságvesztés végrehajtására kerül sor, az engedélyezett feltételes szabadság kezdő napja az utolsóként végrehajtott szabadságvesztés utolsó napját követő nap. 7/C. § (1) Az életfogytig tartó szabadságvesztésből engedélyezett feltételes szabadság lejáratának megállapításához az életfogytig tartó szabadságvesztést megállapító ítélet rendelkezése szerint tíz, illetve tizenöt évet kell a feltételes szabadságra bocsátás napjához adni. A feltételes szabadság azon a napon jár le, amelynek száma a feltételes szabadságra bocsátás napját megelőző nap számának felel meg, ilyen nap hiányában a hónap utolsó napján.

Source: https://magyarkozlony.hu/hivatalos-lapok/90fa65203a182334445b4f5ab41ee14c894c98ea/dokumentumok/82c2557cc9ef82d003cfd3d7103f1fbef2b07b10/letoltes